Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: Az állatok védelmérõl és kíméletérõl szóló 1998. évi XXVIII. törvény 44. § (2) bekezdése szerint az állatok kíméletére és védelmére vonatkozó jogszabályok megsértése esetén az ügyész is jogosult keresetet indítani a tevékenységtõl való
Paragraph Index: 1418

b) tartalmaz egy esélyegyenlõségi részt is, tehát azoknak az állami (önkormányzati) feladatoknak, normáknak és intézkedéseknek a törvényben helyet foglaló szeletét, amelyek célja a hátrányos helyzetû társadalmi csoportok segítése, munkaerõ-piaci pozíciójuk, illetve egyéb érdekérvényesítési képességük javítása. A koncepció bevallottan épít azokra a törvényjavaslatokra,27 melyek e tárgyban a legutóbbi években készültek, ideértve a kisebbségi ombudsman hivatalában 2000 nyarán megszületett tervezetet is. Az anyag részletes áttekintést ad az 25 Mindehhez természetesen szükség volna arra, hogy a Ptk. 85. §-a egy új bekezdéssel egészüljön ki, amely szerint a közméltóság megsértése miatti személyhez fûzõdõ jog érvényesítésére a védelmet élvezõ kisebbségek országos érdekképviseleti szervei, illetve a kisebbségi ombudsman jogosult. 26 Az életkorral, illetve a szexuális irányultsággal összefüggõ antidiszkriminációs jogvédelem ugyanakkor erõteljesen jelen van a nemzetközi dokumentumokban, egyes ágazati törvényekben, illetve az AB gyakorlatában. 27 T/3804. számú törvényjavaslat (2001. febr. 12.), T/4244. számú törvényjavaslat (2001. április 20.). egyenlõ bánásmóddal összefüggõ nemzetközi jogi követelményekrõl is, ideértve a közösségi jog vonatkozó irányelveit, továbbá az Emberi Jogok Európai Egyezményének antidiszkriminációs rendelkezéseit. A koncepció meggyõzõen érvel amellett, hogy a magyar szabályozás nem tekinthetõ kielégítõnek, és hogy valóban hatékony védelmet – ideértve az egyre sürgetõbb jogharmonizációs követelményeket is – egy egységes elvi alapokon álló, fogalom-, intézmény- és eljárási rendszerében ugyancsak egységes és valamennyi tipikus diszkriminációs élethelyzetre kiterjedõ és azokat szankcionáló törvény nyújthat. Mindehhez természetesen meg kell teremteni az új törvény és a „rivális” ágazati szabályok összhangját, amit a koncepció ugyancsak részletesen tárgyal. A koncepció a törvénytervezet tartalmát öt részre tagolja28, amelyeket részletesen tárgyal, ideértve az érintett hatályos jogszabályok felidézését is, esetenkénti bírálatát is. A tartalmi érdemek között említeni kell a törvényjavaslat átgondolt, a közösségi jog fogalmaira, a kisebbségi ombudsman és az AB gyakorlatára, továbbá a jogirodalom eddigi eredményeire támaszkodó kategória-rendszerét, amelyek közül néhány (például a közvetett diszkrimináció fogalma) már megjelent ugyan a hazai jogrendszerben, de legtöbbjük bevezetésre vár. Ami végül az anyag formai vonatkozásait illeti: a tematikai teljesség igénye és a részletes kidolgozottság mellett a koncepció feltétlen érdeméül kell említeni a rendszerszerû, jól áttekinthetõ tagolást, az anyag nyelvhasználatának jogászi precizitását, amely mintegy tálcán kínálja a jogalkotónak a konkrét szövegezést, kerülve a semmitmondó általánosságokat, illetve a túlzott kazuisztikát, felvállalva a vitát azokon a helyeken, ahol a szabályozás többféle lehetséges úton haladhat tovább. 2. A szabályozás tárgyának problémája A koncepció tematikai újdonsága a már említett kettõsség, hogy az egyenlõ bánásmód védelmében történõ szankcionálás (negatív szabályozás) mellett felvállalja az esélyegyenlõség programjának törvénybe kívánkozó feladatait is (pozitív szabályozás). A problémát az jelenti, hogy

Source: https://magyarkozlony.hu/hivatalos-lapok/65a41dad02f55b8c03fff3c479bac98d97187359/dokumentumok/4b3ba9c7bb7f8aa6944eb513813c808c4e9ec974/letoltes